Att. — Athens — stoich. 33 — 247/6? 246/5 BC?
Region: Attica (IG I-III) — Attica

επι πολυευκτου αρχοντος επι της ερεχθηιδος δευτερας πρυτανειας ηι χαιρεφων αρχεστρατου κεφαληθεν εγραμματευεν μεταγειτνιωνος ενδεκατει ενδεκατει της πρυτανειας εκκλησια κυρια των προεδ[ρ]ων επεψηφιζεν κλειδημος φρυνωνος φλ[υ]ευς και συμπροεδροι εδοξεν τηι βουλη[ι] και τωι δημωι δημοστρατος αριστοφαν[ο]υ παιανιευς ειπεν υπερ ων απαγγελλει αριστοφανης ο υος της ιερειας της αγλαυρου υπερ των ιερων ων εθυεν τοις εισιτητηριοις τηι αγλαυρωι και τωι αρει και τωι ηλιωι και ταις ωραις και τωι απολλωνι και τοις αλλοις θεοις οις πατριον ην αγαθει τυχει δεδοχθαι τηι βουληι τους προεδρους οιτινες αν προεδρευωσιν εις την πρωτην εκκλησιαν χρηματισαι περι τουτων εν ιεροις γνωμην δε ξυμβαλλεσθαι της βουλης εις τον δημον οτι δοκει τηι βουληι τα μεν αγαθα δεχεσθαι την βουλην και τον δημον τα γεγονοτα εν τοις ιεροις εφ υγιειαι και σωτηριαι της βουλης και του δημου του αθηναιων και παιδων και γυναικων και υπερ του βασιλεως αντιγονου και φιλας της βασιλισσης και των εκγονων αυτων επειδη δε η ιερεια της αγλαυρου τα τε εισαγωγεια και τας θυσιας εθυσε τας προσηκουσας επεμεληθη δε και της ευταξιας της εν τηι παννυχιδι εκοσμησε δε και την τραπεζαν επαινεσαι την ιερειαν της αγλαυρου τιμοκριτην πολυνικου αφιδναιου θυγατερα και στεφανωσαι αυτην θαλλου στεφανωι ευσεβειας ενεκα της προς τους θεους. αναγραψαι δε το ψηφισμα τον γραμματεα τον κατα πρυτανειαν εν στηλει λιθινει και στησαι εν τωι ιερωι της αγλαυρου εις δε την αναγραφην της στηλης μερισαι τους επι τηι διοικησει το γενομενον αναλωμα. η βουλη ο δημος την ιερειαν τιμοκριτην.